CELEX: C2005/106/79
Language: lt
Date: 2005-04-30 00:00:00
Title: Byla T-89/05 GAEC SALAT 2005 m. vasario 21 d. pareikštas ieškinys Europos Bendrijų Komisijai

30.4.2005   
            
            
               LT
            
            
               Europos Sąjungos oficialusis leidinys
            
            
               C 106/40
            
         GAEC SALAT 2005 m. vasario 21 d. pareikštas ieškinys Europos Bendrijų Komisijai
   (Byla T-89/05)
   (2005/C 106/79)
   Proceso kalba: prancūzų
   2005 m. vasario 21 d. Europos Bendrijų Pirmosios instancijos teisme buvo pareikštas GAEC SALAT, kurios buveinė yra Cussac (France), atstovaujama advokato François Delpeuch, ieškinys Europos Bendrijų Komisijai.
   Ieškovė Pirmosios instancijos teismo prašo:
   
               1)
            
            
               konstatuoti, kad Europos Bendrijų Komisijos atsisakymas nuspręsti dėl 2004 m. spalio 15 d. GAEC SALAT pareikšto skundo, užregistruoto 2004 m. spalio 26 d. numeriu 0411325, yra neteisėtas;
            
         
               2)
            
            
               pašalinti visas teisines pasekmes.
            
         Ieškinio pagrindai ir pagrindiniai argumentai
   Ieškovė šioje byloje pareiškė skundą Komisijai dėl 2003 m. gegužės 14 d. Komisijos reglamentu (EB) Nr. 828/2003, iš dalies pakeičiančiu Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamentu (EEB) Nr. 2081/92 priede išvardytų 16 pavadinimų specifikaciją, registruotos kilmės vietos nuorodos „SALERS“ specifikacijos pakeitimo. Ši kilmės vietos nuoroda jau buvo užregistruota Reglamentu (EB) Nr. 1107/96.
   Ieškovės teigimu, šis specifikacijos pakeitimas yra bendrųjų teisės principų, konkrečiai — vienodo požiūrio principo ir nediskriminacijos principo sūrio Salers ir sūrio Laguiole kilmės vietos nuorodos atžvilgiu pažeidimas.